
শ্রকাশক 
... সুখদা সিংহ 
শ্রতিশ্রুতি প্রকাশনী 
আশ্রম রোড, হাইলাকান্দি - ৭৮৮১৫১ 


মুদ্রণ 
শিখা ভট্টাচার্য 


সাহিত্য শিনটার্স, কলেজ রোড, হাইলাকান্দি -৭৮৮১৫১ 


আসাম 


রূপা আককুড়ি দশহান 


পৌরেই সম্পাদিত) 
মেয়েক মেঠেল ১ম ভাগ সেম্পাদিত) 
রস বিলাস 


চিকংলেই 


প্রথম সংস্করণর ভূমিকা 


লেরিক এহানাৎ য়ৌঅছে কবিতা এতার রচনাকালরমা দীর্ঘ ব্যবধান আকেইহান 
আছে। লেরিকহান করে নিকালতেগাউ নিয়াম ডিলো পড়িলগা। ইচুদিনে বানান সম্পর্কে 
লেখকর ধারণাহান তঙাল অইল, ওঁহানে বানানর পরিবর্তন করতেগা হাদি হাদিৎ সামান্য 
পরিমার্জনা করানির প্রয়োজন নিংকরলু। এবাকাতে এরে পরিবর্তিত রূপ এতারে প্রকৃত পাঠ 
বুলিয়া গ্রহণ করানি। রচনাকালর ধারাবাহিকতা ইলয়া কবিতা এতা বহিল। কতহান কবিতা 
ইংরেজী বার বাংলা ভাবাৎ অনুদিত অছে। 

্রচ্ছদর চিত্র -উহান বিখ্যাত চিত্রকর অঁরি ম্যতিসর “নীলুয়া নগ্ন নারী” ছবি ওঁহানর 
অনুকরণ করিয়া আকেছিহান। 

লেরিক এহান নিকালানিৎ অগ্রজপ্রতিম সাহিত্যসেবী ডঃ জ্ঞানপ্রকাশ ভট্টাচার্য বার 
অধ্যাপক আবুল হোসেন মজুমদারর উৎসাহ বার সাহ্য্য পাহুরানি থকনাইতই। 


রচনাকাল। ১৯৬৭-১৯৭৭ 


প্রতিশ্রুতি সংস্করণর ভূমিকা 


'এবাকা পেয়া” কবিতা হান কবি নবকান্ত বরুয়ায় তার সীরলু পত্রিকাৎ অনুবাদ করিয়া 
প্রকাশ করেছে। 

লেখকর নুয়া ধারণা অনুযায়ী এরে সংস্করণে বানান পরিবর্তিত অইল। 

শ্রীমতী শিখা ভট্টাচার্যরে ধন্যবাদ দিয়ৌরি। তেইর প্রশ্রয় নাপেইলে এরে সংস্করণ সম্ভব 
নাইলইছ। 


মোর কবিতা 
(নিজর নিষ্ঠুর যন্ত্রণার অস্তিত) ৯ 
বুকগর পৌহান 
নুয়া বরণ পেয়া তিতে ডাঙর অইলে খাংতা) ১৮ 
হপনর সালেদে 
(জোনাকর মিঙাল_ আহানাৎ হিনেয়া) ১৯ 
কইগর খণ 
জেনম আহানাৎ কইগ. হাবির খণ) ১২. 
ক্ষমা কর 
(কোরেতে সকয়া মাততু ক্ষমা কর) ১৩ 
ডিগল আতহানল মোরে 
(ডিগল আতহানল মোরে মাঠিয়া দিতেই) ১৪ 
শিল্পর তীব্র হলাহল 
(জোতদ্বিয়হান সাল. করিয়াও, তোর)-৯৫ 
এহান- মোর মেইথংহান নাগই 
রেহান মোর মেইথংহান নাগই) ১৬ 
এবাকা পেয়া 
এবাকা পেয়া বিতরে হমা নুয়ারলু) ১৭ - 
বিশ্বাসঘাতক শিল্প 
(বিশ্বাসঘাতক শিল্প, তোর অসংসারী স্বিগ্) ১৮ 
আকেইদিন 
(আকেইদিন কবিতার পারেঙহানি) ১৯ 
ঘুমহান 
(তোর আহিগিৎ ঘুম, গারিগৎ ঘুমহান) ২০ 
কুরাং থাং 
কমপেই উনা অনারকা মাতেছিলে) ২১ 
জনম আহান 
মুরগতত জার নখ পেয়া জনম আহান) ২২ 


যানার পরে 
(তোর গারিগর এরে ইং গৎ) ২৪ 


মোর কবিতা 


১ 

নিজর নিষ্ঠুর যন্ত্রণার অস্তিত্ব আমি অস্বীকার করে নুয়ারিয়ার। এখুরুমতে আমার 
হৃদপিগুগ কাপিয়া ফুটা ফুটা পড়ের রকত উঁতাল কবিতা ইকরিয়া দিতাঙাই। রাতি 
নঙেইর ঘুমর হাদিৎ খাং. লাগিয়া চিকারি দেনার হপন: দেহানি অকরেছি। কবিতা তি 
বিশুদ্ধ, তি পবিত্র, তি.মোর দঘৃণা__মৃত্যু-__পাপ--ঈশ্র। ঈশ্বরর লগে তুলনা করিয়া 
চেইতে মি এবাকাউ তলয়া আছ মি এবাকাউ অসহায়। মোরে অহংকারী কর। মি 
কবিতা ইকরৌরি, মোরকা জোনাকর ম্িঙালর সাদে সহস্র নিগুল লাগের, উতারেল 
খানার বিলাস ভূমি--প্রেম, পবিত্রতা, মোর নুয়া নুয়া পুনর্জন্ম। হ্যালো-_হ্যালো-_ 
হ্যালো-_লাইন আউট অব অর্ডার . র 


চু 

ট্রেনর হইশেল, মোটরর হর্ন; প্লেনর শব্দ, ঘড়ির এলার্ম, তিনশ এগারহান টাইপ রাইটার 
খটখটখটখটখট, আতেত্ত পড়িয়া হবা কাপগ বাগের, রেডিওর স্টেশনগ বিছারানির শব, 
আত্মহত্যার আগেকার নিঃশব্দতা, রকতর রুণিকাৎ অসহ্য চিকারি মুক্তি মুক্তি, উত্তরণ 
উত্তরণ, হাজার হাজার বছরর কবি এতার কবিতা পাকরানি মোর বুকগৎ-_লাবডাব-_ 
লাবডাব-__লাবডাব-- 


৩ 

ঈশ্বরর লগে তুলনা করিয়া চেইতে মি. এবাকাউ তলয়া আছু। লাবডাব-_-লাবডাব-_ 
লাবডাব। সিস্টার! মোর. থতাহানাৎ থার্মোমিটারগ দে, মোর বুকগৎ আকৃখুরুম কান 
পাতিয়া হন, মোর আতর. মারেই এতা চা, মি কতিহান_ দুঃখ পাচ্ছ, কতিহান যন্ত্রণার 
মৃত্যুর আতে ধরিয়া কবিতারাং আত্মসমর্পণ করেছু_-উতা  ইকরিয়া থইছ। মোর 
নিঃসঙ্গতার কবিতাৎ কার কঠিন নিয়তির সাদে স্থির ইং চিক 'মেইথংহান, নিরুত্তাপ 
আতহান। কিছাদে করলে-_কিছাদে করলে মোর যন্ত্রণা বার নারী বার ঈশ্বরর লগে 
মাতৌরি কথা এতা করিতাৎ শাতইতইতা। ঘড়ির কাটাগ তিতে. টিকটিকটিকটিকটিক-__ 
খানি_বাঘ__মোরে সময় খানি দে, মি.কবিতার্‌.লগে খানি ঘুমজিং 


৪ 


হে মোর নিঃসঙ্গতা! মোর আত্মা! মোর পবিত্রতা! মোর পুণ্য! মোর পাপ। মোর 
ঈশ্বর! মোর কবিতা 


৯ 


; নুয়াবরন পেয়া তিতে ডাঙর অইলে খাংতা 

কি ফুলগরে উপমা. দিং__খানিক করে চাংতা; 

নোনোয়াছে তোর গারিগ শাতইল. আরো কিয়া 

ভ্রমরারৌ সালেদে. তি. থউরিতা গুরিয়া। 
পৃথিবীর হারি সত্যর এসাদে করে পরিবর্তন অর। আকদিনকার কুমারী নিঙলগ আজি 
পূর্ণ ফুবতীগ অয়া মোরাংত আহিগি সেচেইরি। মি বাকা মাতৌরি-_ 

মহারাণী! মি তোর হুকুমর চাকরগ অয়া থাং 

তোরকা ফুল বিসারেয়া আনে দিতৌগা 

(তোর জাঙর নখে রঙ গছে দিং নূপুর পিদা দিং 

তুল তুল করের খয়াহান সকয়া। 

তোর গোপন আহির পানি মোর বুকগৎ জঙিয়াঝিলকাক। 
অসহ্য! কবিতা ইফরলেই রাণী নাইলে নারী।আর .কোন কথা নেই। কাহিহানে টেবিলহানর 
ফুলদানিগ 'বাগিয়া চুরমার অইল। রাণী বার নারী, কথা ঘবিয়হানিতে আসলে আকহান। 
হাবি নারীউ রাণী অইতারা। সম্ার্জীর সাদে রূপ বার যৌবনহানল পথগ ডালকরিয়া 
ঘিতারাগা। উবাকা মি লাজপেয়া লুকাউরিগা। কবিতার লগে কথা মাতানি মনাউরি। 
কবিতা অস্তরর কনুংগৎ মন্ত্রল লাগাছি ছিগর সাদে ভালয়া বয়া আছে। ঠইগর দুয়ারহান 
বার থিউয়া থার। নিজরে আঘাত করিয়া ঠইগর দুয়ারহান মুকানির চাবিগর সাদ 
অবধারিত শব্দ কই! মি হারপাু কবিতার শব্দ আগ বদলা দিলে স্বর্গ মর্ত পাতালে 
বিপ্লব অর্। ফুলর বুকেত রকত পড়ের। মিতে ফুলর কাদাৎ ফুলগ অনা নুয়ারেছু। 
কবিতার বুকগৎ আহির পানি বেলেয়া চাউরি-_মুক্তাগর সাদে না ঙালর। 

দুঃখহানে আকদিন খানি, মিকুপ আহান কবিতারাংত দূরেই' অছিল্‌ বুলিয়া 
পৃথিবী এহান হাবি ল্ডতপ্ু উললটপালট। গাছে গাছে ফুল নাধরেছিল। বরনহান পড়ানি 
নাকরল। জোনাকহান না নিকুলিয়া- আছিল। মি মাতলু-_“কবিতা ! মোরে তি নিজর 
আতে শাস্তিদে। মি তোর দুয়ার প্রহরীগ য়া রাতিহান বি হজাক অয়া থাইতৌ। তি 
ঘুমজিলে হপন উঁহান হ্বা করে সাজাদিতৌ। . মোরে আকথুরুম আহিগি তুলিয়া চা। 
মোর কালা পুয়াগৎ তোর ছেয়াগ। কবিতা ! মোরে তি বুকগর পৌহান দে।” 


১০ 


হপনর সালেদে 


জোনাকর মিঙাল আহানাৎ হিনেয়া আরাকৌ কঙালা, আরাকৌ পবিত্র অয়া আই। 
তোর নিরাবরণ নিষ্পাপ বিশুদ্ধতা উ্রহান চেয়া মোর আহিগির দৃষ্টিহান খানি সেঙুক। 
থাম্পালর কুড়িণির সাদে শাতনি মনাছে তোর বুকগৎ হপন আহান দেহানি মনাউরি। 
এপেই হপন নেই_-মোর আয়ু এতার সারুক হপনখানি দিয়া পারতেইতা! 


মোর ঘরগ কুম্পেই মাঙকরিয়া আহেছ্বু_এবাকা আর বিছারেয়া নাপাউরি। হাবিউ 
হাবির ঘর মাঙকরেছি। এপেই কারতাও যানার ফাম নেই। মাহানর পয়লা তারিখেত্ত 
আরাক মা আহানর পয়লা তারিখ পেয়া যাত্রাপথগ। ওুঁপেই ফৌঅনি পারলেহে হাবি 
সার্থকতা! 


নাগই মানু__নাগই মারূপ-_নাগই জীবন আহানর, কৃত্রিম ঠুনিংসা আহানল কইদিন 
থানা! 


আজি কালি রাতিহান অইবতাই হপনহানি প্রিনরুমে সাজিয়া না বাছেইতারা। 
মনেইল ওসাদে হপন বাজারে না নিকালতারা। ঠিক নাপেইলে হপন আহান আরাক 
আক্খুরুম পটানি নুয়ারিয়ার। হারৌ হারৌ নাগই-__পাপ পাপ নাগই-মৃত্যুর মহিমা 
নেই__যানার ফাম নেই। 


জীবন আহানাৎ যৌবন আহানর সময় কম। হপনতে আরতাউ কম। দিন আকেইহান 
বিদেশর সারে নিঃসঙ্গ 


মোর আহির পানিংত জোনাকর মিঙাল পেইতৌ বুলিয়া কই দিন কাদতু। 


কইগর খণ 


জনম আহানাৎ কইগ হাবির খণতে হুজানি? 
মন্দিরর চুড়াগতত 
বেলিহান 
উঠানে লামের। 
নিষ্পাপ নিঙলগ! তোর বুকগৎ কুংগই 
প্রাচীন ছ্বিগ লাগা দিল! 


আতর তারাহানাৎ ৪ 
তি নাই নিঙল আগর গারিগৎ ছ্থিগ লাগাছিলেতা! 
উদিনেত্ত পুরি মোর আয়ু রেখাহান বিসারেয়া নাপাউরি; 
-  কুংগই কাড়লয়া নেহিগা! 
মিতে খণ হুজানি মনাছু। 
দুঃখ তিতে মারুপগর সাদে চিরকাল বয়সর লগে 
ডাঙর অয়া আহর, _-তোর খণ। 
এবাকা মি তোরে রাজার ফিজেৎ দিং। 
রাজাগতে কুংগ ? ঈশ্বর প্রতিনিধি। 
ঈশ্বরতে কুংগ? যেগৈ মোরে কথা দেছিল। 
ঈশ্বর নিরালে ঘাম; আহির পুয়াগৎ ধলা চুল।_তার খণ। 
নিষ্পাপ নিউলগই মাৎল-_“সি হে ঈশ্বরী নাই! সি তোরে” 
-এবাকা তেয়ো জ্বিগৎ পুড়িরি। 
জনমতে আকহান। কইগর খণ হজে পারতৌতা? 


ঈশ্বর প্রত্যাদেশ ই তোরে মেংশেলহানর ছেয়াগই বানা নাপেইতই। 


ত্রিভুবনর গোপন পথগৎ জাঙুর কোন পারা নাদেহৌরি। 
১২ 


ক্ষমা কর 


কারেতে সকয়া মাততু- ক্ষমা কর! ক্ষমা! 
“ মোর আহিগিল দেহানি থকনেই তা মাহেই দেহেছু। 
স্কনি থকনেই. তা আতহানল সকছু। 
নাগই নিংসা আহান বুকগৎ পুলকরিয়া থছু। 
ইচুদিন পিছেদে ক্ষমা মাগৌরি ক্ষমা কর। 
মোর আহিদ্বগি, আতহানি বার বুক. এগ পটাদে। 


সন্ন্যাসীর কমগুলুগৎ কুরাংকারতা সেলকমর সাদে 
এমাটিক কঙালা দুঃখতে! 
এবাকা পেয়াও মি গাটর থংহান হপনেদে লালইতে 
গাটহানরে হমাদিতু না কিতা হারনাপাউরি। 
শশানর হ্বিগ আহির পানিল_কিসাদে নিবানি? 
_মি লালছু ইচুদিন। 
হে মোর প্রপিতামহ। কুংগ. মোর নিঃসঙ্গ উত্তরাধিকারী! ক্ষমা করো। 
ঈশ্বর, আইনে আজি. অসময়ে ফুলগ শাতকর। 
নিঙলগ হিনেয়া আই 
তোর গারিগর পানি প্রার্থনার অঞ্জলি বুজেয়া থইং। 
মি পবিত্র অনা মনাউরি--ক্ষমা কর। 


কিতারকা বরনহানাৎ পানি নেই! কিতারকা প্রেম মানে 

শুত্রতা নাগই; --মেইথঙর রঙ! 
ইচুদিন প্রিছেদে আজি পরাজিত মেইথঙ এহান কারাং দেহানি! 
কারাং আঠুগারা দিয়া মাতানি__ক্ষমা কর তোরে. নাচিনেছু। 
কার আতে রকত লাগেছে থাংজাংহান ত্রিশ বহর বাসেয়া আছে! 


কবিতার হাদিৎ দুঃখ পেইলে ইমারাং চেপয়া মাতৌরি-_ 
ইমা! মোরে কিয়া তি এরে পৃথিবী এহান দেহেইলেতা? 


১৩ 


ডিগল আতহানল মোরে 


ডিগল আতহানল মোরে 
মাঠিয়া দিতেই বুলেছিলে 
এবাকাউ আছুতা বাছেয়া। ছেয়াগৎ আছে সিংহাসন। 


ফুলকুমারীর স্তন, বিশাল উরৎগিৎ 
জোনাকর মিঙাল পড়লে, মিতে সাচিগর সাদে 
বুলে বুলে থাউরি। স্তন মানে কনাকর স্মৃতি। 
কার নাঙ ফুলকুমারী এবাকাউ নাচিনেছু! 


ইচ্দিন আক্খুলাগ আছু। 


রাজপ্রাসাদর মুডে সরোবর। উপেই শাতর ফুল। হুনেছিলু। 
শেতপাথরর নগ্ন ফুলকুমারীর অটে চুমা দিলে 

ঠইগ পেইতেই বুলেছিলা। মুঙেদে। না উত্তরর সপ্তর্ি ডালর 
হাক আহানর তলে রাজপ্রাসাদর স্থির ফুলকুমারীরে 

হায় প্রেম না চিনা দেছৎ! 

ঘুমজিলে পানার কথা। ডিগল আহ্হানল মোরে আহিগিৎ 
এবাকাউ ঘুম না ডাহেদেছৎ। 


এবাকাতে জীবনর খণ হুজানি পুল্লাপ করে। 


সিংহাসনর চারিয়বারাদে কোন কেইরাক নেই। 
নার্স ত্বরা করে আই। নার্স না ফুলকুমারী! 
ডিগল আতহানল মোরে মাঠিয়া দিতই বুলেছিলি 


মি কাদাৎ চেপনি নুয়ারলু। ফুলকুমারীর আহিগিৎ 
স্তন বার বিশাল উরৎগিৎ 
আছেতা আশ্রয়। মিতে মাচিগর সাদে বুলে বুলে আছু। 


১৪ 


শিল্পর তীব্র হলাহল 


আতদিয়হান সালকরিয়াও তোর হুরুকাং গারিগ 
কলকরে নুয়ারুরি। 
আঙালুরিহান বেড়াছে কাকালিহান; বেরুনির বুকগ 


“মি তোর বুকগর শব্দ, মি তোর মারুপগ।” 


মি গটহান সকইলে পানিহান মাঙর। 

মোর সালে মিঙালর দুঃখময় মেইথংহান। 

মোরকা! বুলিয়া আজি পেয়াও ফুলজারে ফুল না শাতছে 
তি আকখুলিগতে মোরে দেহিয়া মেইথংহান না লুকেই। 
আইনে হমাজি আই! 


তি মোর অটগৎ আঙুলিগি থেংকরিয়া 
এমা কানে কানে মাত-_ 
“মি নাই শিল্পর তীব্র হলাহল।” 


১৫. 


এহান মোর মেইথংহান নাগই 


এহান মোর মেইথংহান নাগই 
মোরে মোর মেইথংহান আলখক. করে দে__ 
উতা বুলিয়া ঈশ্বররাং কাদলু। মাতলু- ঈশ্বর 
যেগ মোর কনাক এহান হিয়রে হজাক অয়া রাহেছিল, 
তি দেছৎ হুনার মুকুট-_মোর রথর ফিরাল হাবি দিলু, 
এখুরুম মোরে মোর মেইথংহান আলথক করে দে, মোর দুঃখহানি 


গাটর হৌপারে কুংগ? কিহান মাগর£ মিতে 
পানিরাং কথা আহান আংকরিং। কি কথাহান? 


মিতে কনাকর কালে ঈশ্বরর গারগর ফুলডাল 
কারিয়া আনিয়া তেইরে দেছিলু--উহানর সালেদে না কিতা 


আতর তারাহানাৎ হাতগ ঠই খছুতা সাভেয়া 
মোর খুতলহান। 
মারুপ মাসাং নেই_-তেই নেই_যেগ মোরে যৌবন দেছিলি। 


কারাং কাৎকরতু এতা 
তেইরতা তিনগ শৌ, নাকগিৎ হিগানিঃ শৌ নাদৌ 
মারূপ মাসাঙর গরে মাহানর ১৫. তারিখর পিছে 
হেইমাকর কৌলি ঃ পবিত্র দাম্পত্য প্রেম 


ঈশ্বর! ঈশ্বর! মোরে মোর মেইথংহান, 
মোর আহিগি, ইঙাল ঙালছে মোর হপন হানিয়ৌ দে 


হাবি আলথক করে নেগা- নীলুয়া থাম্পাল 
যেগ মোর হিয়রে হজাক অয়া কনাক এহান রাহেছিল। 


৯৬ 


এবাকা পেয়া 


এবাকা পেয়া বিতরে হমা নুয়ারলু 
এবাকা পেয়া দুয়া বাসেয়া আছু £ উহানে 
নিঙলগর বিতরর আরাক নিঙল আগ, 
গাটহানর বিতরর আরাক গাট আহানর 

রূপহান ধরে নুয়ারেছু। 
আহিগিং আতহান দিলে তণ্তা পানি ঃ 
বুকগৎ আতহান দিলে চামহান ঃ 

ঠইগ সকনি নুয়ারুরি। 


বুকগ বুলতে নিংসিং অইলু__বুকগ বুজে 
ফুলর বারি থানার কথা, মি 
ফুল নাপাউরি ফুলর' হাদিৎ। 


হপনহানাৎ আতহান দিলে ইং, টিক। 
এবাকাউ রাতি নঙেই থংমেই লাগেয়া মিঙালহান 
বিছারানি লাগের। 


এখুরুম চেইছ ভয়ংকর প্রতিশোধ লইতৌ! ভয়ংকর! 


আহিগির শব্দ__হাঁবি--নিজর আতহানল 
কাড়লয়া নিতৌগা। 

মোরে বিতরে যানা নাদলে। বিতরে কিহান আছে? 

পুণ্য না ব্রিতাপ? 


মোর আতহান আহির সানিলাব বেলে 


১৭ 


বিশ্বাসঘাতক শিল্প 


বিশ্বাসঘাতক শিল্প তোর অসংসারী দ্ধিগ 
কার ঘরে এবাকা লাগের! 

বিবুলা ভমরাগই শিল্পহীন রমণীর স্তনাগ্রচুড়াৎ বয়া 
যে দ্বিগ পিয়ের--উগতে শিল্পর স্বিগ? 
শিল্পর গারিগ কিমে? 

গারিগই গারিগ মাগের। শিল্প থাক এবাকা আধারে। 
জুহান শকয়া জুয়ে শিল্প বিসারার। 


শব্দর ঠইগ বুজে চিকারি, না ধ্বনি? 
বিপ্লবর ধ্বনিহান? ধ্বনির বিপ্লব? 
শব্দ বার ধ্বনি আজি কিতা মাগানির সালে কবিরে মাতার? 


.. সংগ্রাম লালয়া কবি জিরাক এবাকা। 
তার আতে, তার বুকে দুঃখিত রকত। রকতর রঙে শিল্প। 
মৃত্যু তোর কঠিন আহিগি বুজে শিল্পর ছেয়াগ আয়া সালয়া পড়ের। 


ইচুদিন কুরাং পাছিলে কৰি 
কবিতার অর্থহীন. এসাদে. পারেঙ! 
আপাঙ গিরক! 
কই তোর ত্রিপাদ ভূমির ফাম? কই তোর হপনর সঠিক উত্তর? 
প্রেম না অপ্রেম! কার গলেছে বুকর পুজ তোর আতে! 
সংসার এহান বুজে পথে পথে বাগা মেংসেলর টুমা, 
ঘিতেগা কুরাং? 
কবির সংসারে আর শিল্প নেই 
উতাউ শিল্পই তারে বিবুলা করিয়া বারে বারে বিপথ দেহার। 


১৮ 


আকেইদিন 


আকেইদিন কবিতার পারেঙহানি দুয়াৎ বাসেয়া থাইতারা-_ 
মি ডাহিয়া নানৌরিগা। 

শব্দগিয়ে মুর নঙেয়া হেইচা করতারা-_ 
মি না মাতাউরি। - 

হপনর লপহান বুজিয়া থার ঈশ্বরর বানাহান-_ 
মি আলথক করে দিয়ৌরি। 


তোর জাঙর পাতাহান তিঙাউরি মি আহির পানিল। 
তোর মেইথংহানাৎ চূর্ণ চুল সকয়া খেলার-_ 
চুল তি সেচ 
মি মেইথংহান চেইং। 
য়া-বেরুনিহান থাইত না নাথাইত! 
কুংহানে সম্পূর্ণ তোর? 
খালকরতে খালকরতে খালকরতে খালকরতে খালকরতে ! 


অহংকারর চুড়াগিতত আর না জঙ্ের কৃপা। 
তোর নান কাকালিহানাৎ লোভী বেলিহানে কিয়াকা লেহের 
মিতে দুঃখর কাদাৎ বয়া আকখুলাগ__ 

সময় লালর। 


শ্রোণী, জঙ্ঘা, উরৎতে থাক, তোর ভাঙর- পাতার যোগ্যতাও নেয়ছে মোরাং। 
আর কতি অপমান দ্ধি আত পাতিয়া লনা কবিতাৎ। 
উহানে আকেই দিন হাবিতা বেলেয়া আক্খুলাগ থাউরি। 


১৯ 


ঘুমহান 


তোর আহিগিৎ ঘুম, গারিগৎ ঘুমহান, 
আগাছ চুলর লগে ঘুমহান চেপছে মেইথডে। 
উদ্ধত বুকগৌ কতি অসহায় অয়া আছে 
ঘুমহানর তলে। 
তোর গারিগরর গজে ঘুমহান সালয়া পড়েছে। 
অঙ্গ বুজে পবিত্র ঘুমর গৎ, বিষগ্ন চামরগর বৌহানর সাদে অছে 
কঙালা, মন্থর, মেঙ, মায়াময়। 
জাওর পাতাৎ ঘুম, থরুয়া দ্বগিৎ ঘুম, উরতে লাগেছে ঘুম, 
আতর আঙ্গুলি বুজে, কাকালি, খৌনুৎ। 


ঘুমহানে দেহের মোরে ঃ মিয়ৌ ঘুমহান চেয়া আছু। 
জোনাক এহানো স্থির, স্বর্গ বার নরকউ। 
স্থির জন্ম, স্থির মৃত্যু, পাপপুণা, স্থির চরাচর। 


আধার এহানে আয়া তোরেতে পাপর সাদে বেড়ানি মনার। 
ঠুনিংসা না বেলেই তি। হাবি আকসাটে খাংল্মগিয়া নিক্করতাই, 
হাংকই অইতাই 


ঘুমহান হজাক অয়া আছে গারিগৎ। থাম্পালগর সাদে 
ঘুম এহান আছেতা শাতয়া। 


আরাক জনম আহানাৎ খিতে তোর গারিগর : ঘুমহান আয়া জরম অইতৌ 
২০ 


কুরাং থাং 


কুমপেই উনা অনারকা মাতেছিলে? কুরাং থাং? কোনদিন? 
আর কই দিন থাইলগা? 

জোনাকহানাত্ত মৃত্যুর সাদে ইং চিক পবিত্র মাচু আহানর মিঙাল 
ঃ জঙেছিল রাতি নঙেইৎ 
হবা করে তোরে চিনে নুয়ারলু। 
কোন দিন উনা' অনারকা মাতেছিলে? 
আমারে বেড়েয়া থছে দিনরাতি হানি। 
কিসাদে অভিজ্ঞান নেনা? কিসাদে সাজানি? 


মোরে জিংতা করিয়া, থ জনম আহানাৎ, মরণ আহানাং, 
নুয়ারাপানির. হাদিৎ। 

তোর কথা নিংসিং অইলে 

নুঙেইহান নুংশি গত্হানর সাদে মেইথঙে. লাগের 

আঃ ! কতি সেও শুদ্ধ বার পবিত্র অছত্তা তি! 

এরে পৃথিবীর মাঙ তোরাং চেপো নুয়ারের। 

আটিয়া যিতেগা জাঙর পারাৎ শান্তি বার শুভ্রতার দাগ! 


বেলিহান জিরাছে এপেই। এরে পৃথিবী এহানর 

মাতাম ফাছে গারিগর গজে। 
বৌহানে নিংশা বেলার। কুংগ আজি জরম অইতই ! 
কোন বিদেশেংত ঠইগই, আহিথমে বার হপনহানে খুংতলল আইতারা। 
শাতয়া আছো ফুলগি ! ডিগল কাকেই কারিয়া বেলেয়া নাষেয়োগা। 
দুঃখহান তোমার হেয়াগৎ ঙায়া থাক। জঙিয়া পড়ক মেঙ খুয়া। 


তি মোরে জিংতা করিয়া থ। মোরে মাওয়া যানা নাদি। 

মোরে.আলি নাপেই। 
মোরে রাহিয়া থ। সেঙ করিয়া থ। বানাপেয়া থ। 
আকদিনতে উনা অইতাঙাই বুলেছিলে। 
আকদিনতে - 


কুমপেই উনা অইতাঙাই কুংরাংথাং? 


২১ 


জনম আহান 


মুরগত্ত জাঙর নখ পেয়া জনম আহান 

মুরগত্ত জাঙর নখ পেয়া টেইপাঙ আহান 
কার বুকগর কাদাৎ চেপয়া ঘুমজানি মনাছিল-_ 
তি কিয়াকা সেচেয়া আনলেতা মাত! 

কুংগদে বরন আহান পড়িয়া লয়ছে, ঠই হাতোগ নাউ তিডিল। 


এরে পৃথিবী এহান কুরাং সালছেতা ? 

কার পুণ্যর ছেয়াগৎ জিরেইং বুলিয়া 
কিসাদে কোন বিদেশি মিালহানে 
আধার এহানর নঙেছে পিচুমগির অভিমান বাগে দিতই! 


আয়ুহান! তোর লগে এদিন হাবি বাসানি এপেই! 
যেহানি দিলে তার আহৌ গুণ মোরাংত মাগর। 


আরাক আক্থুরুমতে এপেই না। তোর লগে নাহিতৌ। 
হৃদিগৎ ধুলি পড়িয়া না মতইবতা 
দুঃখহানি আতদবিয়হানাৎ চেলইবতা 
মরণহান এমাটিক কথা নামাতিয়া নাথাইবতা 


মুরগ্ত জাঙর নখ পেয়া পাহরানি আহানাৎ জিরেয়া থাইতৌ। 
২২ 


স্বগত 


পুরুষ কবিয়ে আজি প্রকৃতিরে চেয়া মুগ্ধ অর 


পারে এহানি ইকরানির লগে লগে শব্দ গিয়ে আকসাটে চিকারি দিয়া মাতলা, “মূর্খ 
কবিগ! মুগ্ধতা তোরাং নাখাটের। তি প্রকৃতিরে কিততাউ নাদেছৎ। প্রকৃতিরে কবিতার 
ফিজেৎ পিদা দিতৌ বুলেছিলে-_কিন্তু এবাকাউ নগ্ন অয়া আছে তেইর মাতাম ফাছে 
যৌবনহান। তি আর কোনোদিন প্রতিষ্ঠা নাপেইতেই।” 


এমাটিক ডাঙর শিরাপহান ! উদিনেখত কবিতার শব্দ অর্থ ধ্বনি বার উপমার 
ডাঙর লালফাম আহান অকরেছি। থাংজাংল সেদাছি শব্দ পড়িয়া থাইতারা, অর্থহানে 
অন্ধ অয়া কিৎতাউ নাদেহের, ধ্বনির খৌনুগ তুপ করে দেছি কুংগই।-উপমার গারিগ 
ছিন্নভিন্ন অছে। কবিতাহান রকতল রাঙাগ অয়া থার। রাতিকার আধারহানাৎ পাঠক আগ 
পারেঙ ওঁতার গজেদে রকত লেহে লেহে যারগা। 


ঈশ্বরর আতর শিকলগাছেত্ত. খৌনুগর বকলস খুলেছু কুকুরগর সাদে উদ্দেশ্যহীন 
বুলে বুলে নিয়াম ঠুয়ইলু মি। দূরেইৎ দেরি উত্তরর বৌহান জিরেয়া আছে তোর 
জাঙহানর কাদাং। নাভিপদ্মগৎ বহেছে ভ্রমরাগ। বসন্তহানে সেকপিলহান অছে। হুপনহানে 
চামর হেইকরের। সংসার এহান তি চুল আচুরাছৎ চিনাহানর নুংশিপা স্মৃতি আহানল 
ঠুময়া আছে। 

মিতে কিতা করে দিতু! মোরেউ কাম আহান দিবে নাই। তোর লেইসি আহান। 


পৃথিবী এহান গর্ভিণী অয়া আছে। কুখাদ্য মাগিরি। মিউ রাহিয়া হজাক অয়া আছু। 
চেইং রাতি নঙেই কিগ জরম অরতা। গর প্রশস্তি আহান এবাকাত্ত লেংকরিয়া 
থইং। উতার আগে__গুতার আগে আকথুরুম আহিগিল মাঠিয়া দে, আতহানল চা, 
বুকগল য়ারি আহান দে। 


২৩ 


মি ষেপেয়ো যিংগা গারি এগ লগে যারগা 

জনম এহান এগ্র কথা হুনতেগা 

তোর কথা হুনে নুয়ারেছু। মিকুপ আহান সাংসাপাহান নেই। 
প্রকৃতির বয়স নিয়াম অর। 

থাইতে থাইতে আহিগিৎ ফলি ধরতই, দাত পড়তই, 

আত জাও নিকৃকরতই। 

মি কাদাৎ যিতৌগা দিন ওহান চিনে নুয়ারতই। 


এবাকাউ ফুলগই পথে দেহিয়া মাতার :--. কিম অয়া . আছৎ !” 
রইদবরনজারশৌকরানুয়ারাপানিপাপপুণ্য হাবিয়ে মাতেইতারা। মি টটরা নুয়ারুরি। কথা 
মাতলে ভস্তগর সাদে শব্দ আহান নিকুলের। প্রকৃতিরে মাঙ গারিগল মাতানি মনাছিলু 
আরো মোরতা মাত মাঙেল।: প্রকৃতিরে চাউরি বুলিয়া আহিগি অন্ধ অইল। এখুরুমতে 
কুংগদে যিতুগা! 

বার কুংগ আগই খৌনুগৎ শিকলগ্রাছ বরা দিয়া আত্রে ধরিয়া আচুলে আচুলে মোরে 
নেইগারে। 


ঘানার পরে 


তোর গারিগর এরে ইঙ গৎ বুলে বুলে আহেছিল বুলিয়া এপেই 
পথর মানুয়ে কতি য়ারি এদিলা__ 
সেঙ পানিহান অয়া চেপছিল হৃদির কাদাৎ 
নুঙেই অহিল আগ্ন ফুল; বেলিহান প্রেমিকর সাদে গলিয়৷ পড়িল। 
টিয়া” গেছেগা কুংগ? তার জাঙর ধুলিয়ে মাম গোধুলির 
পথে পথে মি আজি সালং! 
এপেই! না, আরাকো দুরেই! 
ইহ জনমর নুংশি, অমাটিক নাবেরেয়ো। 
দুঃখর বাগানে আগ প্রজাপতি বুলিয়া গেছেগা ইচুদিন 
আগ পেয়া হজাক নাছিলা। 
এপেই আইলু দিনে মাতেছ কথাতে কিয়া 
পাছরিয়া আছিলাই মাতো ! 


২৪ 


চে] 


বুয়া মণিপুরী কাবার অত্যাধুনিক মুগ আহান তাল করিক, : 
ধনপ্জয় রাজকুমারই সার্থক অত্যাধুনিক যুগর কবিগ। 


- ধনঞ্য় রাজকুমারর “মোর কবিতা" 'বুকগর. পৌহান* শুধু আমার 
থে কোন উন্নত জাতির কাব্যর লগে চপ্প মান্না অছে। ... ধন 
. এতাই আমারে বিশেষভাবে আলোড়ন আনে দিল। 


আগের যুগেন্ত ধন্য রাজকুমার যুগ এহানাৎ্পয়লাকা বিপ্রোহর 


ধনপ্রয় রাজকুমার আমার ঠারর শক্তিশালী আধুনিক করিগ। ... 
বার অসাধারণ, জীবন যৌবনর তুলো কবিসন্তার সংঘাতহান কঠিন, 
ঠরর বারাদে শন্দরাপী ব্র্মার আর্তনাদ এপেই হুনানি য়াকরের। 


